სამეფო გეოგრაფიული საზოგადოება

სამეფო გეოგრაფიული საზოგადოება ( RGS) — გეოგრაფიული სამეცნიერო საზოგადოება დიდ ბრიტანეთში, ქალაქ ლონდონში. თავდაპირველად ეწოდებოდა „ლონდონის გეოგრაფიული საზოგადოება“. დააარსეს ჯონ ბაროუმ, ჯონ ფრანკლინმა და ფრენსის ბოფორტმა 1830 წელს. საზოგადოება შეიქმნა მეფე უილიამ IV-ის მფარველობით. ლონდონის გეოგრაფიული საზოგადოების შემადგენლობაში თავიდანვე შევიდა აფრიკის ასოციაცია, როლის კლუბი და პალესტინის ასოციაცია. საზოგადოებამ არაერთი გამოჩენილი მეცნიერისა თუ მოგზაურის საქმიანობას შეუწყო ხელი, მათ შორის იყვნენ ჩარლზ დარვინი, დეივიდ ლივინგსტონი, ჰენრი მორგან სტენლი, რობერტ ფალკონ სკოტი, ერნესტ ჰენრი შეკლტონი, ედმუნდ ჰილარი და სხვა. 1859 წელს საზოგადოებამ დედოფალ ვიქტორიისაგან მიიღო პრივილეგიები. საზოგადოების ძირითადი მიზანია „გეოგრაფიული მეცნიერების განვითარება“, თუმცა საზოგადოების თავდაპირველი ისტორია მჭიროდ იყო დაკავშირებული აფრიკაში, სამხრეთ-აღმოსავლეთ აზიაში, პოლარულ მხარეებში და ცენტრალურ აზიაში განხორციელებულ კოლონიურ აღმოჩენებთან.

XIX საუკუნის შუა წლებიდან 1916 წლამდე სამეფო გეოგრაფიული საზოგადოების მიერ დაფინანსებული ექსპედიციები შუქდებოდა წამყვანი გაზეთების ფურცლებზე. სამეფო გეოგრაფიული საზოგადოება ტრადიციულად დიდ ყურადღებას უთმობდა გეოგრაფიის შესწავლის საქმეს.

სამეფო გეოგრაფიული საზოგადოება ამჟამად ევროპის უმსხვილესი გეოგრაფიული და სამეცნიერო საზოგადოებაა. მოქმედებს საერთაშორისო, ეროვნულ და რეგიონულ დონეზე. გააჩნია მნიშვნელოვანი პროფესიული პოტენციალი. შეიცავს დაახლოებით 30-მდე სპეციალიზებულ სამეცნიერო-კვლევით ჯგუფს, სამასწავლებლო და საველე საკონსულტაციო ჯგუფებს. აქვს 9 რეგიონული განყოფილება დიდ ბრიტანეთში და 2 საზღვარგარეთ — ჰონგკონგსა და სინგაპურში.

გამოსცემს ჟურნალს — „The Geographical Journal“. 2009-2012 წლებში სამეფო გეოგრაფიული საზოგადოების პრეზიდენტი იყო ცნობილი ინგლისელი მსახიობი და მწერალი მაიკლ პეილინი. 

კვლევითი ჯგუფები
საზოგადოების კვლევით ჯგუფებში გაწევრიანებულები არიან აქტიური მკვლევრები და პროფესიონალი გეოგრაფები.

კვლევითი ჯგუფებიბიოგეოგრაფიის კვლევითი ჯგუფი  გეომორფოლოგიის ბრიტანეთის საზოგადოებაგლობალური დათბობის კვლევითი ჯგუფი  საკონტრაქტო კვლევითი და სასწავლო ფორუმიგანვითარებადი ადგილების კვლევითი ჯგუფი  ეკონომიკური გეოგრაფიის კვლევითი ჯგუფიგეოინფორმაციული სისტემის კვლევითი ჯგუფი  სამედიცინო გეოგრაფიის კვლევითი ჯგუფიტურიზმისა და რეკრეაციული გეოგრაფიის კვლევითი ჯგუფი  უმაღლესი განათლების კვლევითი ჯგუფიისტორიული გეოგრაფიის კვლევითი ჯგუფი  გეოგრაფიის ისტორიისა და ფილოსოფიის კვლევითი ჯგუფისამთო კვლევითი ჯგუფი  მონაწილეობითი გეოგრაფიის სამუშაო კვლევითი ჯგუფიდაგეგმარებისა და ბუნებრივი გარემოს კვლევითი ჯგუფი  პოლიტიკური გეოგრაფიის კვლევითი ჯგუფიმოსახლეობის გეოგრაფიის კვლევითი ჯგუფი  საასპირანტო ფორუმი პოსტ-სოციალისტური გეოგრაფიის კვლევითი ჯგუფი  რაოდენობრივი მეთოდების კვლევითი ჯგუფისოფლის მეურნეობის გეოგრაფიის კვლევითი ჯგუფი სოციალური და კულტურული გეოგრაფიის კვლევითი ჯგუფი სივრცის, სექსუალობისა და ქვიარის კვლევითი ჯგუფი  ტრანსპორტის გეოგრაფიის კვლევითი ჯგუფიურბანული გეოგრაფიის კვლევითი ჯგუფი ქალთა და გეოგრაფიის კვლევითი ჯგუფი 

რესურსები ინტერნეტში 
 სამეფო გეოგრაფიული საზოგადოება – ოფიციალური საიტი  

 სამეფო გეოგრაფიული საზოგადოება – საინფორმაციო ცნობარი 

კატეგორია:სამეფო გეოგრაფიული საზოგადოება
კატეგორია:გეოგრაფიული საზოგადოებები